REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/199-2019

26. jul 2019. godine

B e o g r a d

Z A P I S N I K

119. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 26. JULA 2019. GODINE

 Sednica je počela u 9.45 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Krsto Janjušević, Srbislav Filipović, Neđo Jovanović, zamenik člana Dragana Barišić, Aleksandra Majkić, Jelena Žarić Kovačević, Vesna Marković, Balint Pastor, Petar Petrović i Milena Ćorilić, zamenik člana.

 Sednici nisu prisustvovali članovi Odbora: Gordana Čomić, Vjerica Radeta, Bajro Gegić, Ljupka Mihajlovska, Dejan Šulkić, i Vesna Nikolić Vukajlović.

 Na predlog predsednika Odbora, jednoglasno (sa 10 glasova za ) je usvojen predložen dnevni red

D n e v n i r e d:

- Usvajanje zapisnika sa 118. sednice Odbora -

 1. Razmatranje amandmana na Predlog zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada.

 Pre prelaska na odlučivanje o dnevnom redu, Odbor je jednoglasno (11 glasova za) usvojio zapisnik sa 118. sednice Odbora.

 Tačka dnevnog reda. Razmatranje amandmana na Predlog o zakona izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandman na član 9. Predloga zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podneo Odbor za prostorno planiranje, saobraćaj, infrastrukturu i telekomunikacije i smatra da je u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 9,48 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

 dr Radoje Cerović Đorđe Komlenski